
Es presenta des d'una visió històrica, l'estudi del registre paleontològic del Pleistocè 
de l'illa d'Eivissa, des dels seus inicis a finals del segle XIX fins l'actualitat, per 
després comentar els jaciments de platja i els que contenen fòssils continentals. Els 
primers són escassos per la qual cosa hi ha un registre baix de tàxons marins. Els 
jaciments d'origen continental són nombrosos i el registre paleontològic es 
caracteritza per a presentar mol-luscs endémics (Tudorella ferruginea) i en alguns 
indrets traces fòssils d'insecte (i.e. Rebuffoichonus casamiquelai). 

THE PALEONTOLOGICAL DATA OF IBIZA ISLAND AT PLEISTOCENE 
COASTAL SITES. This article gives a historical vievv of the Pleistocene on the 
island of Ibiza, from its beginnings in the late nineteenth century to the present. 
Then, beach deposits are synthetically described focusing on paleontological content 
and finally, the deposits that contain continental fauna. The first ones are scarce, for 
this reason there is a few marine taxa registers. Moreover, there are a high number of 
continental deposits and their paleontological data is characterized by endemic 
Mollusca and in some sites there are insect traces. 

unitat formada per calcarenites massives 
amb mescla de fauna marina i terrestre. Per 
altra banda, Nolan (1985) indica la 
preséncia de platges quaternáries amb 


Formentera de la segona meitat del segle 
XIX, realitzades per Thos (1876). El 1888 
es realitzaren les primeres descripcions 
físiques dels dipòsits quaternaris més 
recents a Eivissa de la mà de Vidal i 
Molina, en les quals ja remarcaven una 


"Strombus coronatus Defr.” a Villot de 
s'Espalmador. 

Ja al segle XX, Fallot (1922) aportà 
informació sobre la localització dels nivells 
quaternaris i remarcà la presència de marès 
a la façana septentrional d'Eivissa. Pocs 

anys després, Spiker i Haanstra (1935), 
realitzaren un estudi geológic de les dues 
illes, on citaren alguns dels afloraments 
quaternaris tot indicant la seva composició 
paleontológica. 

Solé Sabarís entre el 1957 i el 1961 
portà a terme un treball sobre el Quaternari 
de l'illa d'Eivissa, on assenyalà l'existència 
de terrasses del Pleistocé superior a 
elevacions compreses entre els 2 i els 4 m 
sobre el nivell de la mar: Cala Gració, Sant 
Antoni, Cala Jondal, Cala Llonga, Niu 
Blau, Illa Plana, Talamanca i el Figueral 
(Solé-Sabarís, 1962). 

Gasull el 1964 realitzà un treball de 
caire malacológic, on cità jaciments rics en 
mol: luscs terrestres fòssils. 

Rangheard (1969), a la seva tesi 
doctoral, descriu les principals unitats 
geològiques de les Pitiüses. Correspon a 
l'estudi més exhaustiu i important realitzat 
fins aleshores, on es descrivia el Mesozoic, 
el Miocè, i els materials quaternaris. A més 
a més, feia una descripció detallada dels 
afloraments i l'evolució morfogenètica de 
les illes. Un any després es publicaren els 
fulls del Mapa Geològic a escala 1:50.000 
de l'Instituto Geológico y Minero de 
España (IGME) amb la corresponent 
memoria explicativa (Rangheard, 1970). 

Cuerda (1975) citá cinc jaciments del 
Quaternari marí a l'illa d'Eivissa, i passats 
nou anys, el mateix autor féu un article 
recopilatori a un monográfic de les Illes 
Pitiüses, 1 en cità vuit a l'illa d'Eivissa 
(Cuerda, 1984). Encara és el treball més 
complet fet fins ara del Quaternari marí 
eivissenc. Cuerda (1975; 1984) cità deu 
localitats, que presumiblement serien 
jaciments del Pleistocé Superior. 

Henningsen et al. (1981) realitzaren un 
estudi sobre les eolianites, en el qual 
realitzaren una descripció dels dipòsits i de 
les espècies fòssils que contenien. També, 
feren una sèrie de talls geològics que per 


primer cop a les Pitiüses, relacionaren amb 
les diferents oscil lacions climàtiques. 
Aquest mateix any, Torres i Alcover (1981) 
donaren a conèixer la presència del 
gastròpode Tudorella ferruginea en estat 
fòssil a lilla d'Eivissa, al jaciment de la 
Cova de na Reia, i feren algunes 
consideracions biogeogràfiques. Per altra 
banda, un any després Gasull i Alcover 
(1982) hi estudiaren els fòssils de 
l'aflorament pleistocénic amb la descripció 
de diverses espècies, treball que 
prosseguiren amb posterioritat en diverses 
publicacions (Alcover et al., 1981; Gasull i 
Alcover, 1982). 

Paul (1982) portà a terme un estudi 
sobre els dipòsits pleistocens que contenen 
mol-luscs terrestres a Cala Salada (Eivissa). 
En aquest treball hi féu una descripció de 
les eolianites, 1 una descripció detallada de 
les espécies de mol-luscs terrestres que es 
troben en aquests diposits. 

La tesi doctoral de Jaume Servera 
(Servera, 1997) centrada en l'estudi dels 
sistemes dunars litorals de l'arxipèlag de les 
Illes Balears, dins la qual féu abundants 
referències sobre els dipòsits pleistocens, i 
una aproximació de les localitzacions 
d'aquests tipus de dipósits a les Pitiüses. 

Recentment han aparegut una série de 
treballs relacionats amb l'estratrigrafia del 
Quaternari eivissenc (Del Valle et al., 
2013a; 2013b) que han donat lloc la tesi 
doctoral de Del Valle (2016) on es posa de 
manifest la importància dels dipósits del 
Pleistocè d'Eivissa. 


Els inventaris dels jaciments pleis- 
tocens de les Illes Pitiüses 


El primer inventari dels jaciments 
pleistocens a l'illa d'Eivissa fou el realitzat 
el 1962 per Solé Sabarís, el qual situà sobre 

un mapa d'Eivissa els jaciments litorals del 
Pleistocè superior més significatius. Al 
mateix any Butzer i Cuerda, descrigueren 
un nivell marí a Cap Negret, localitzat a 2 
m per damunt del nivell marí actual, 
compost per arenes bioclàstiques amb 
abundant fauna marina. Per altra banda, 
Gasull (1964) donà nombroses cites sobre 
localitats amb mol-luscs terrestres fòssils 
del Pleistocé eivissenc. Posteriorment, el 
1975 Cuerda localitzà els jaciments 

quaternaris de l'illa Eivissa 1 els jaciments 
del Pleistocé superior de Formentera. Anys 
després, Cuerda (1984) sintetitzà els 
coneixements sobre els jaciments de platja 
fins aleshores estudiats a les Pitiüses. El 
mateix autor, passats poc anys, en el seu 
catáleg de mol-luscs del Pleistocé balear, 
situa en un mapa 8 jaciments del Pleistocé 
superior a Eivissa, 2 a S'Espalmador i 6 a 
Formentera (Cuerda, 1987). 

1 Miocè Superior 
Miocé Mitjà-Inferior 

dl, Juràssic 
Triàsic 

Fig. 1. Situació dels jaciments del Pleistocè d'Eivissa (Modificat de Pons et al., 2017) sobre el mapa 
geològic simplificat (Modificat de Fornós i Gelabert, 2011). 1- Cap Jueu. 2- Cala Compte-Cala 
Figuera 3- Punta de s'Embarcador. 4- Cala Bassa-Cala Roja. 5- Punta de sa Pedrera. 6- Punta d'en 
Xinxó. 7- Coves Blanques. 8- Cala Gració. 9- Cap Negret. 10- Punta de sa Galera. 11- Cala Salada. 
12- Port de Balansat. 13- Cala Xarraca. 14- Cala Xuclar. 15- Portinatx. 16- Punta Galera. 17- 
S'Aigua Dolça. 18- Punta Grossa. 19- Tagomago. 20- Cap Roig. 21- Punta Arabí. 22- Cala Llonga. 
23- S'Estanyol. 24- Talamanca. 25- Punta Portas. 26- Cap Falcó. 27- Es Codolar. 28- Sa Canal. 29- 
Punta des Jondal. 30- Cap Llentrisca. 

Fig. 1. Situation of the Pleistocene deposits of Ibiza (Modified from Pons et al., 2017) on the 
simplified geological sckecht (Modified from Fornós and Gelabert, 2011). 

Jaciment Nivell Reg. P. Cro D Situació Doc. Graf. Col Ref 
M T M T P A C TE Fo 

1- Cap Jueu + X X X X Q X 1,6 
2- Compte-Figuera e X X Pm X X X X 7 
3- P. s'Embarcador X X X Neo X 2,6 
4- Bassa-Roja e X X X Pm X X X X 7 
5- P. de sa Pedrera e X X Pm X X X X 7 
6- P. d'en Xinxó + X X Q X 5 
7- Coves Blanques m X X Q X 3 
8- Cala Gració 4 X X Neo X X X 2,6 
9- Cap Negret e X X Pm X X X X 7 
10- P. de sa Galera X X Pm X X X 7 
11- Cala Salada X X Pi X X X 4,7 
12- Port de Balansat X X Q X 3 
13- Cala Xarraca* X X Neo X 6,7 
14- Cala Xuclar e X X X Ps X X X X 7 
15- Portinatx X X Neo X 6 
16- Punta Galera X X Neo X 6 
17- S' Aigua Dolça e X X Pm X X X 7 
18- Punta Grossa X X Q X 3 
19- Tagomago Y X X Q X 3 
20- Cap Roig X X Q X 3 
21- Punta Arabí X X Q X 3 
22- Cala Llonga X X Q X 2 
23- S'Estanyol e X X Pm X X X X 7 
24- Talamanca X X X X Neo X X 2,6 
25- Punta Portes 4 X X X Neo X 3.6 
26- Cap Falcó e X X Pm X X X 7 
27- Es Codolar e X X Pm X X 7 
28- Sa Canal X X Q X 3 
29- Punta des Jondal X X Q X 3 
30- Cap Llentrisca X X Q X 3 





















































Taula 1. Jaciments litorals del Pleistocè d'Eivissa amb fòssils marins i/o continentals. Nivells 
d'origen marí (M), d'origen continental (T), citats al registre paleontològic (Reg. P.), fòssils marins 
(M) f. continentals (T), cronologia del nivell marí (Cro), situació del jaciment (P) sobre un mapa 
d'escala gran, la situació aproximada (A) sobre un mapa d'escala petita o només la cita de l'indret (C), 
documentació gràfica (Doc. graf.), tall estratigràfic (TE), fotografia del jaciment (Fo), jaciments a les 
col-leccions paleontológiques de la Soc. Hist. Nat. Balears (Col). Una x representa l'afirmació. Pi: 
Pleistocè inferior. Q: Quaternari. Pm: Pleistocè mitjà. Ps: Pleistocè superior. Neo: Neotirrenià (MIS 
5a). e: No és un jaciment puntual, es tracta d'una zona on hi ha diversos talls estratigràfics. +: Segons 
Spiker i Haanstra (1935) és entre el cap Jueu i el cap Llentrisca. 4: Segons Butzer i Cuerda (1962) el 
jaciment es troba a la punta d'en Marí. +: A Del Valle (2016) es poden trobar talls del Pleistocè Mitjà 
de la zona. V: illa petita a l'E d'Eivissa. m: Gasull (1964) denomina aquest jaciment com a faro coves. 
4 A Del Valle (2016) hi ha citat Ses Salines, prop d'aquest indret, on s'han citat tàxons terrestres. (8): 
A Cuerda (1984) és un jaciment puntual, Del Valle (2016) realitza diversos talls de la zona. 

1: Spiker i Haanstra (1935). 2: Solé Sabarís (1962). 3: Gasull (1964). 4: Paul (1982). 5: Cuerda 
(1975). 6: Cuerda (1984). 7: Del Valle (2016). 

Table 1. Pleistocene coastal sites of Ibiza with marine and / or continental fossils. Marine levels (M); 
continental levels (T); paleontological register (Reg. P.); marine fossils (M);continental fossils (T); 
the chronology of the sea level (Cro); location of the site (P) on a large scale map, the approximate 
situation (A) on a small scale map or just the place appointment (C); graphical documentation (Doc. 
graf.); stratigraphic layer (TE); photograph of the site (Fo); If there are samples of the deposits in 

(continuació de la pàgina anterior) 

the paleontological collections of the Natural History Society of the Balearic Islands (Col). X 
represents the affirmation. Pi: Lower Pleistocene. Q: Quaternary. Pm: Middle Pleistocene. Ps. 
Upper Pleistocene. Neo: Neotirrenian (= MIS Sa). e: It is not a specific site, it is an area where there 
are several stratigraphic scketches. de: According to Spiker and Haanstra (1935) it is between Cap 
Jueu and Cap Llentrisca. 4: According to Butzer i Cuerda (1962) the site is located at Punta d'en 
Marí. +: In Del Valle (2016) you can find stratigraphic logs and scketches of the Middle Pleistocene 
of the area. Y: small island at E Ibiza. m: Gasull (1964) calls this site as "faro coves". 4 In Del Valle 
(2016) are located Ses Salines, near this place, where land snail taxa have been cited. (*): In Cuerda 
(1984) there is just a site; Del Valle (2016) performs several scketches in the area. 1: Spiker and 
Haanstra (1935). 2: Solé Sabarís (1962). 3: Gasull (1964). 4: Paul (1982). 5: Cuerda (1975). 6: 


Cuerda (1984). 7: Del Valle (2016). 


Vicens et al. (1992) situaren en un mapa 
de Formentera els jaciments del Pleistocé 
superior coneguts fins a la data. Abad et al. 
(1998) recullen en un article tots els treballs 
geológics sobre Formentera, citant tots els 
jaciments del Quaternari estudiats. 

Recentment, Pons et al. (2017) feren un 
inventari dels jaciments litorals pitiüsos a 
partir de la bibliografia existent (Taula 1, 
Fig. 1). 


Estratigrafia i registre paleontològic de 
les platges quaternàries d'Eivissa 


L'illa d'Eivissa no és rica en jaciments 
de platges fòssils del Quaternari, és més 
aviat modesta si es compara amb el registre 
faunístic de la resta de les Balears. No 
obstant això, no implica que s'hagin citat 
poc fòssils, malauradament passa i les cites 
són minses. Cal remarcar el fet que no s'ha 
trobat cap platja fòssil com les que hi ha a 
Formentera, Mallorca i Menorca amb fauna 
termòfila del MIS Se. 

Les espècies marines fòssils citades per 
Cuerda (1975) i les citades abans per Spiker 
i Haanstra (1935), sumaven un total de 
catorze. Cuerda (1984) és qui amplià les 
cites i fou el darrer autor que parlà en certa 
amplitud de les platges  quaternàries 
d'Eivissa. Posteriorment, gairebé s'han 
estudiat jaciments de la veina illa de 
Formentera, publicats majoritàriament per 


Gàsser (1998; 2002), d'Eivissa podem 
trobar alguna referència a Del Valle (2016). 

A la Taula 1 es pot consultar els 
jaciments d'Eivissa on hi ha nivells marins 
i els que s'han citat fòssils. Els vuit 
jaciments citats per Cuerda (1984) 
presenten fòssils marins i els situa 
cronològicament al Neotirrenià (=MIS 5a), 
per trobar les platges fòssils a una alçada 
entre +0,5 m i +2 m i per no contenir fòssils 
termòfils. 

La majoria dels jaciments marins no 
presenten ni talls  estratigráfics ni 
fotografies, exceptuant el de Cala Llonga 
de Solé-Sabarís (1962) que presenta un tall. 

A la Taula 2 es poden consultar els 
fòssils marins citats als jaciments. Hi ha 
citats una espècie de Rhodophyceae indet., 
una Echinoidea indet., 16 Bivalvia i 16 
Gastropoda. Només s'ha trobat el tàxon 
termòfil Melanoides tuberculatus a un 
jaciment del Pleistocè superior proper a la 
Platja de Talamanca (Cuerda, 1987), també 
citat fòssil a Mallorca i Menorca (Cuerda, 
1975, 1987, Vicens 2015). Es tracta d'una 
espècie termòfila que viu a basses o 
llacunes costaneres d'escassa salinitat 
(Cuerda, 1987). Segons Beckmann (2007), 
actualment no viu a les Illes Balears. 

El tàxon més citat és Barbatia barbatia 
(4 cites), seguit de Mimachlamys varia (3 
cites), la resta només s'han citat en una o 
dues ocasions. Hi ha dos tàxons que no 

s'han contemplat a Cuerda (1987), es tracta 
de Diodora italica i de Dentalium 
inaequicostatum, tàxons que s'haurien de 
sumar al llistat de tàxons pleistocens de les 
Illes Balears. 

Per als tàxons coneguts del registre del 


jaciment de Talamanca, cal dir que es 
podria tractar més d'un jaciment 
arqueológic que d'un jaciment 
paleontológic. 


Els jaciments de Punta de s'Embarcador 
i Cala Gració són els que han donat més 
cites de tàxons (10 cadascun), amb una 
xifra molt modesta si la comparam amb 
altres jaciments de les Illes Balears. 

Hi ha un jaciment que només ha lliurat 
tàxons de Gastropoda, dos amb només 
tàxons de Bivalvia, i la resta amb el dos 
grups anteriors. El jaciment que ha lliurat 
més táxons de diferents classes ha estat el 
de Cala Gració, amb quatre classes 
diferents. 


Els jaciments amb fòssils continentals 


Paul (1982, 1984) i Paul i Altaba (1992) 
sintetitzen els tipus de dipòsit on podem 
trobar els fòssils continentals a Eivissa i 
Formentera. A grans trets, podem trobar 
fòssils a dipòsits d'antics sistemes platja- 
duna, sols, al-luvions, i a dipòsits de coves i 
avencs. En aquests darrers, als jaciments 
d'origen càrstic és on hi ha la major part de 
fòssils de vertebrats a les illes (Sondaar et 
al., 1995). 

A les illes Pitiüses són poques les 
cavitats que han lliurat mol-luscs fòssils, 
però la informació que han donat és molt 
valuosa. Així, segons Paul i Altaba (1992), 
hi ha dades de fòssils de molluscs 
terrestres de la Cova de Ca Na Reia, la 
Cova d'En Jaume Orat i l'Avenc d'Es Pouàs 
a Eivissa i d'un dipòsit cavernícola de la 
costa de llevant de Formentera. L'altra 
tipologia de dipòsits està més citada 


respecte a nombre, no obstant la situació 
geogràfica de molts d'ells és poc precisa i a 
més no s'aporten talls estratigràfics (veure 
Taula 1), per la qual cosa no es poden situar 
els fòssils dins una sèrie estratigràfica, 
faltant unes dades imprescindibles per a 
futurs estudis. Com es pot deduir del 
paràgraf anterior, faria falta una revisió a 
fons de molts dels jaciments citats. Cas a 
part seria l'estudi de Filella-Sobirats et al. 
(1999) de nivells continentals a Formentera 
on s'hi situen en claredat la posició 
estratigràfica dels fòssils i el context 
geomorfològic del jaciment. 

Fent un poc d'història, Sacchi (1954) 
cita mol-luscs fòssils a distints jaciments 
quaternaris. Anys més tard, Gasull (1964) 
cità jaciments al litoral on hi ha mol:luscs 
terrestres. 

Gasull (1966) només havia trobat al 
Quaternari de les Pitiüses espècimens del 
gènere Xerocrassa, per la qual cosa 
considerava que la fauna malacològica 
pleistocena de les Pitiüses era una raresa 
per no tenir altres géneres acompanyants. 
El mateix autor comentava que Oxychilus 
pitiusanus no l'havia trobat fòssil (Gasull, 
1969), emperò anys després Paul (1982) el 
cità fòssil a Cala Xuclar i Cala d'Hort a 
sediments post würmians i a Cala Salada a 
sediments més antics. Paul (1982) cità 
bastants de mol-luscs a partir dels fòssils 
trobats al Quaternari antic de Cala Salada. 

L'estudi de jaciments d'origen càrstic 
va donà un impuls notori al coneixement 
dels mol-luscs fòssils pleistocens. La cova 
de Ca na Reia va documentar la presència 
de Tudorella ferruginea al registre fòssil 
del Pleistocé superior de les Pitiüses 
(Torres i Alcover, 1981), mol-lusc exclusiu 
fins a les hores de les Gimnèsies (Gasull 
1964, 1972, Cuerda 1965, 1975). Nous 
estudis d'aquest jaciment varen ampliar la 
llista, modificant algunes concepcions que 
es tenien sobre la distribució biogeogràfica 

Tàxons Jaciments 
Tudorella ferruginea 9, 11 
Rumina decollata 11 
Oxychilus pityusanuse 11, 14 
Xerocrassa ebusitana 2, 4, 7, 9, 14, 17, 25, 28, 29, 30 
Xerocrassa ebusitana ebusitana 11 
Xerocrassa ebusitana canalensis 28 


Xerocrassa ebusitana ibizensis 
Xerocrassa caroli 


12, 18, 19, 20, 21, 28 
3, 4, 7, 9, 11, 19, 25, 28 


Xerocrassa caroli lidiae 13, 14, 18, 19 
Iberellus pityusensis ^ 

Helix sp 1 

Cornu aspersum 6, 11 

Fauna terrestre* 5, 23, 26, 27 
Insecta 414, 23 


Taula 2. Tàxons continentals citats als diferents jaciments litorals a l'illa d'Eivissa a partir de Spiker i 
Haanstra (1935), Sacchi (1954), Paul (1982), Paul i Altaba (1992), Gasull (1984), Cuerda (1984) i 
Del Valle (2016). La nomenclatura es basa majoritàriament en Beckmann (2007). (*): puntualment 
Del Valle (2016) ha citat un genèric "fauna terrestre" sense citar tàxons en concret. (4): costa sud de 
la badia de Sant Antoni (Paul i Altaba, 1992). (4) A Del Valle (2016) hi ha cites d'insecte a Ses 
Salines (4): Paul (1982) també el cita a Cala d'Hort. Per saber quin jaciment es correspon a cada 
nombre consultar la Fig. 1 o Taula 1. 

Table 2. Continental taxa mentioned in different coastal sites on the island of Ibiza from Spiker and 
Haanstra (1935), Sacchi (1954), Paul (1982), Paul and Altaba (1992), Gasull (1984), Cuerda (1984) 
and Del Valle (2016). Nomenclature is based mainly on Beckmann (2007). (*): Sometimes Del Valle 
(2016) has described a generic "terrestrial fauna" without quoting specific taxa. (4): south coast of 
Sant Antoni Bay (Paul and Altaba, 1992). (4) In Del Valle (2016) the insects are cited from Ses 
Salines (4): Also Paul (1982) refers to this taxa in Cala de Hort. To know which site corresponds to 


each name, consult Fig. 1 or Table 1. 


dels mol-luscs pitiüsos (Gasull i Alcover, 
1982). 

Un treball interessant és el realitzat per 
Paul i Altaba (1992), on revisen la fauna de 
gasterópodes terrestres del Pleistocé de les 
Pitiüses, resultant ser una fauna rica i 
variada amb 21 tàxons a partir de fòssils 
procedents de jaciments càrstics i no 
càrstics. Posteriorment, Vicens i Pons 
(2011) fan un treball on es recull els 
invertebrats fòssils trobats a jaciments 
d'origen càrstic de les Gimnèsies i de les 
Pitiüses. Als jaciments litorals s'han trobat 
menys tàxons, i consultant la Taula 3 tenim 
el llistat i els jaciments on s'han citat. 


D'obligada consulta és l'obra de Pons i 
Palmer (1996) i la de Beckmann (2007) on 
hi ha la llista i la descripció dels tàxons 
endèmics actuals, molts dels quals es poden 
trobar fòssils 

Un altre tipus de fòssils trobats al 
registre continental són els rizòlits (Fig. 2). 
A Eivissa són nombroses les cites de 
rizòlits, sobretot a Del Valle (2016), des del 
Pleistocè mitjà al superior, a molts d'indrets 
del litoral. N'hi ha de diferents tipus i falten 
estudis al respecte. A la resta d'illes de 
l'arxipèlag balear estan àmpliament citats 
amb una cronologia que va del Pleistocè 
inferior fins al Pleistocè superior (Abad et 

Tàxons Jaciments 
13 15 16 24 25 





Rhodophyceae indet. 
Echinoidea indet. 

Barbatia barbata 

Striarca lactea 

Glycymeris sp. X 
Glycymeris violacescens 
Talachlamys multistriata 
Mimachlamys varia 

Flexopecten flexuosus 

Pecten jacobaeus X 
Spondylus gaederopus 

Lima lima X 
Loripes lucinalis X 
Pseudochama gryphina X 

Cardita calyculata X 

Acanthocardia X 

tuberculata 

Mactra stultorum X 
Donax trunculus X 
Callista chione X 
Diodora gibberula 

Diodora italica 

Patella sp. X 
Patella caerulea X X 

Patella rustica 
Gibbula sp. 
Phorcus turbinatus 
Rissoa variabilis var X X 

brevis 

Vermetus sp X 
Melanoides tuberculatus x* 
Bittium reticulatum X 
Thericium vulgatum X 
Thericium rupestre 

Hexaplex trunculus 

Stromatonita haemastoma X 
Columbella rustica X 
Conus ventricosus X 
Taula 3. Tàxons citats als diferents jaciments litorals del Pleistocè superior marí a l'illa d'Eivissa a 
partir de Spiker i Haanstra (1935), Cuerda (1975; 1984) i Del Valle (2016). La nomenclatura segueix 
majoritàriament WorMS (World Register of Marine Species / www.marinespecies.org). (*): citat a un 
jaciment proper a la platja de Talamanca per Cuerda (1987). Per conéixer quin jaciment es correspon 
a cada nombre consultar la Fig. 1 o Taula 1. Del Valle (2016) cita Dentalium inaequicostatum a una 
fàcies d'ambient eólic a Cala Bassa. 

Table 3. Taxa in the different coastal sites of the upper marine Pleistocene on the island of Ibiza from 
Spiker and Haanstra (1935), Cuerda (1975; 1984) and Del Valle (2016). Nomenclature has mostly 
followed WorMS (World Register of Marine Species / www.marinespecies.org). (*): quoted at a site 
near Talamanca beach by Cuerda (1987). To know which site corresponds to each name, see Fig. 1 
or Table 1. Del Valle (2016) mentions Dentalium inaequicostatum within an aeolian environment 
facies in Cala Bassa. 

Fig. 3. A) Rebuffoichnus casamiquelai a un paleosòl pleistocè de Ses Salines. B) Vista en secció de 


traces d'insecte fòssils, probablement d'abelles a un paleosòl pleistocè de Cala Xuclar. C) Vista en 


planta de les traces d'insecte fòssil de Cala Xuclar. 


Fig. 3. A) Rebuffoichnus casamiquelai in a Pleistocene paleosoil of Ses Salines. B) Viev in section of 
some insect fossils tracks, probably bees in a Pleistocene paleosoil of Cala Xuclar. C) Plan view of 


insect fossil traces of Cala Xuclar. 


al., 1998; Cuerda, 1975; Pomar, 2016; 
Vicens, 2015). 

A part dels mol-luscs fossils i dels 
rizòlits hi ha un tercer tipus de fòssil menys 
freqüent, les cambres o nius d'insectes. 
Així a Del Valle (2016) se citen a Cala 
Xuclar i Ses Salines (Fig. 3 i 4). 

Les associacions de traces fòssils d'insectes 
que es poden observar a Eivissa es repeteix 
freqüentment del Pliocè a l'Holocé a altres 
illes, com per exemple a Austràlia (encara 


que més bé és un continent) (Lea, 1925; 
Zeuner i Manning, 1976; Houston, 1987), a 
les illes Canàries (Alonso-Zarza et al., 
2008; Genise et al., 2013; La Roche et al., 
2014) i a l'illa de Mallorca (Mas i Ripoll, 
2010). Aquestes associacions estarien dins 
la icnofàcies de Celliforma, la qual també 
moltes de vegades està associada a la 
preséncia de mol-luscs terrestres. Per la 
morfologia s'ha — pogut identificar 
Rebuffoichnus casamiquelai (Fig. 3A) tant 

Fig. 4. Columnes estatrigráfiques de les àrees de Ses Salines Cala Xuclar i Cap Negret amb la posició 
dels nivells amb fauna marina i/o terrestre, traces d'insectes fòssils i travertins. 

Fig. 4. Stratigraphic logs of Ses Salines, Cala Xuclar and Cap Negret with the position of levels 
bearing marine and terrestrial fauna, insect trace fossil and travertines. 


a Cala Xuclar com a Ses Salines. També hi 
ha una associació de traces que no 


presenten uns caràcters diagnòstics 
definitoris, emperò pel seu grau 
d'agrupament probablement són nius 


d'abelles (Fig. 3B, C i 4). Aquests nivells 
de traces fòssils d'insectes es localitzen 
majoritàriament als paleosòls dels nivells 
superiors dels afloraments (Fig. 3) Per a 
finalitzar aquest apartat voldríem parlar 
d'un tipus de roca on es poden observar 
restes vegetals indeterminats, és el cas de 
les toves. Aquest tipus de roca a les Illes 
Balears han estat poc estudiades, de fet no 
és fins fa poc que apareix un treball referent 
a lestat de la qüestió (Vicens et al., 2014), 
on a lilla d'Eivissa citen les toves actuals 
de Santa Eulària des Riu. 


Recentment s'han donat a conèixer dues 
localitats on hi ha toves fòssils a Eivissa 
(Fig. 4 i 5A). A Cap Negret, lateralment, 
entre la duna de la unitat inferior (U3) i el 
paleosól de la unitat U4, s'observa un 
nivell d'estructura filamentosa i ramificada, 
interpretada com un nivell de travertins 
(Del Valle, 2016). Aquest nivell està format 
per llits irregulars concrecionaris de colors, 

A part de la localitat anterior, es poden 
observar travertins a Cala Compte (Del 
Valle, 2016). En aquesta localitat, al llarg 
de la costa eivissenca, s'observen crostes 
calcàries, normalment associades a 
paleosòls, o horitzons de pisòlits, que ens 
indicarien moments de forta aridesa 
(Flügel, 2014), o travertins amb estructura 
laminar, que ens indiquen una gran 
presència i circulació d'aigua (Claes et al.,. 


L. del Valle et al., El registre paleontológic de l'illa d'Eivissa a jaciments litorals pleistocens 101 























Fig. 5. A) Nivell de travertins de l'àrea de Cap Negret. B) Detall del nivell de travertins de Cap 
Negret. C) Detall del nivell de pisolits de Cala Compte. 
Fig. 5. A) Travertins layer of Cap Negret. B) Detailed view of the travertins layer of Cap Negret. C) 


Detailed view of the pisolits layer of Cala Compte. 


2015; Toker et al., 2015). Segons Del Valle 
(2016), és probable que els nivells de 
travertins 1 paleosóls observats a Cap 
Negret i a Cala Compte, corresponguin al 
període càlid del MIS 15 i/o MIS 13. 

En canvi, els nivells superiors observats 
tant a Cala Xuclar com a Ses Salines poden 
correspondre al Pleistocé superior. 


Conclusions 


Les illes Pitiuses gaudeixen d'un ric 
registre paleontológic, tant de fauna marina 


com terrestre. Ara bé, aquest registre no és 
complet a causa de la falta d'estudis al 
respecte i la no inclusió dels dos tàxons 
Diodora italica i Dentalium inaequicos- 
tatum. Per altra banda, estudis recents han 
posat de manifest la presència de traces 
d'insectes. fòssils (i.e.  Rebuffoichnus 
casamiquelai) i nivells de travertins a l'illa 
d'Eivissa. 

